Николай Язиков
Елегия

Превод от руски: Добромир Тонев, —

chitanka.info

Пари, пари! — о, за какво

те в моя джоб не съществуват?

Днес е Христово тържество

и християните празнуват.

Самотното ми същество

е чуждо на надежди стари:

мечтите ми — печал попари,

финансите — не знам какво!

Към Петроград! — че този град е

в любимия ми земен кът,

награда музата ми даде

във този край за първи път.

Но няма без пари наслади,

без тях човеците скърбят —

кой пътен лист ще ми извади

и кон ще ми даде за път?

Тъй както аз кълна сега,

кълне и воина съдбата,

щом счупеното от врага

последно копие замята.

Не ще да има някой ден

той ни венец, ни гръмка слава…

И в погледа му — устремен

напред — сълзата заблестява.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.